stanford-oval/wikipedia huggingface dataset:
Volvo S90

Volvo S90 viittaa seuraaviin Volvo-malleihin:
Volvo S90, vuoden 1996 malli
Volvo S90, vuoden 2016 malli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Volvo S90”, voi hakea sivunnimihaulla, laajalla sivunnimihaulla tai tekstihaulla.
Vimpelin helluntaiseurakunta

| Vimpelin helluntaiseurakunta |
| --- | --- |

Suuntautuminen:  Helluntaiherätys
Kirkkokunta:  itsenäinen
Perustettu:  1940
Puheenjohtaja:  Esa Nahkala
Pääkirkko:  Saalem-temppeli Patruunantie 1 62800 Vimpeli
Aiheesta muualla
Sivusto
Infobox OKNimi-testi OK: 
Vimpelin helluntaiseurakunta eli Vimpelin Saalem on vimpeliläinen helluntaiseurakunta. Seurakunta on perustettu vuonna 1940 ja rekisteröity syyskuussa 1962. Seurakunnan toimintamuotoja ovat rukouskokoukset, jumalanpalvelukset, kirpputoritoiminta, pyhäkoulu ja erilaiset leirit lapsille sekä lähetystyö Intiassa ja Viipurissa. Seurakunnan evankelistana toimii Leena Kataja ja puheenjohtajana Esa Nahkala.
Seurakunnan rukoushuone sijaitsee Vimpelin keskustassa Patruunantiellä. Lisäksi seurakunnalla on Kahvila Nisunjyvä Vimpelin keskustassa. Kahvilan yhteydessä toimii myös lähetyskirpputori. Seurakunta tuottaa myös paikallisradion kautta kristillisiä ohjelmia.
Historia

Helluntailiike saapui Vimpeliin vuosina 1938–1939 Eugen Kainun ja Jorma Alopeuksen työn kautta. Saarnaajat pitivät kokouksia tuvissa. Vuonna 1939 seurakuntaan kastettiin 40 ihmistä. Toisen maailmansodan jälkeen Onni Autio, Lauri Pesu ja Reino Vatanen pitivät Vimpelissä voimakkaita herätyskokouksia, joiden seurauksena kastettiin 50 henkeä.
Saalem-temppeli

Vimpelin helluntaiseurakunnan Saalem-temppeli on valmistunut vuonna 1980. Saalem-temppelin pinta-ala on 430 neliömetriä ja kirkkosalissa on istumapaikkoja 290 henkilölle. Saalem-temppelin suunnittelija on arkkitehti Veikko Gröhn. Hanke Vimpelin Saalem-temppelin rakentamiseksi käynnistyi loppiaisena 1979, jolloin vimpeliläinen suksitehtaan johtaja Oiva Uusitupa otti hankkeen esille arkkitehti Gröhnin kanssa Alajärven helluntaiseurakunnan vihkiäisissä.
Saalem-temppeli > Arkkitehtuuri

Vimpelin Saalem-temppelin runko on puurakenteinen pyramidikonstruktio. Salin ilmeessä on perinteitä kunnioittava, hillitty, mutta myös hieman modernistinen ote. Rakentamiseen käytettiin yli 10 000 talkootyötuntia. Uuden temppelin rakennustyöt etenivät nopeasti ja rakennus vihittiin käyttöön marraskuussa 1980.
Saalem-temppeli sijaitsee avaralla tontilla. Julkisivun verhoilussa on käytetty slammattua kalkkihiekkatiiltä. Temppelin pyramidimainen rakenne erottuu ympäristöstä ja sopii maisemaan.
Vetomies

Nelivetomies vuonna 2013
Vetomies on Jyväskylässä ajettava kansallisen F-ryhmän rallikilpailu. Sen kilpailukeskus ja huoltoalue on Jämsänkoskella. Kilpailu on ajettu vuodesta 2004 Suomen rallin yhteydessä. Kilpailu ei kuulu F-cupiin. Vuonna 2013 ajettiin myös Nelivetomies-kilpailu.
Kilpailu ajetaan Suomen MM-rallin erikoiskokeilla MM-osakilpailun yhteydessä. Kilpailussa ajetaan vanhemmalla kalustolla, jolla ei enää voi osallistua kansainvälisiin kilpailuihin. Kilpailuun osallistuu vuosittain 60–100 autoa.
Vuonna 2009 kilpailuun hyväksyttiin 85 autoa.
Kilpailijat eivät saa tutustua kilpailtavaan reittiin ennen tutustumisaikaa.
Aiheesta muualla

Vetomies 2009, tulokset (Arkistoitu – Internet Archive)
Versus (elokuva)

| Versus |
| --- | --- |

Ohjaaja:  Ryuhei Kitamura
Käsikirjoittaja:   Ryuhei Kitamura  Yūdai Yamaguchi 
Tuottaja:  Hideo Nishimura
Säveltäjä:  Nobuhiko Morino
Kuvaaja:  Takumi Furuya
Leikkaaja:  Shuichi Kakesu
Koreografi:  Yuji Shimomura
Pääosat:   Tak Sakaguchi  Hideo Sakaki  Hideo Sakaki  Kenji Matsuda 
Valmistustiedot
Valmistusmaa:  Japani
Levittäjä:  Media Blasters Netflix
Ensi-ilta:  29. lokakuuta 2000
Kesto:  120 minuuttia
Alkuperäiskieli:  japani
Aiheesta muualla
IMDb 
Elonet
AllMovie
Infobox OKNimi-testi OK: 
Versus on vuonna 2000 ensi-iltansa saanut japanilainen toimintatrilleri, jonka on ohjannut Ryuhei Kitamura. Alun perin elokuvan piti olla jatko-osa Kitamuran lyhytelokuvaan Down To Hell nimellä Down To Hell 2: The Return, mutta se laajeni käsikirjoitusta kirjoitettaessa itsenäiseksi elokuvaksi. Kitamura ei saanut sille tuottajaa, ja hän keräsi elokuvan tekemiseen tarvittavat rahat perheeltään ja ystäviltään. Elokuva esitettiin vuonna 2001 Toronton elokuvajuhlilla. Siitä on tullut yksi kulttielokuvista.
Tarina

Elokuvassa vankikarkurit ja yakuzat kohtaavat metsätiellä joka sijaitsee syrjäisessä metsässä joka on portaali 444, linkki tämän maailman ja tuonpuoleisen välillä. Se on yksi tällaisista portaaleista joita on Maapallolla 666. Yakuzoilla on mukanaan tyttö jonka he ovat kidnapanneet. Kohtaaminen päätyy taisteluun ja vanki KSC2-303 (Tak Sakaguchi) pakenee siepatun tytön kanssa. Vaikeudet alkavat kun jo tapetut ja haudatut vainajat alkavat palaamaan takaisin zombeina.
Näyttelijöitä

| 0 | 1 | 2 |
| --- | --- | --- |
|  Tak Sakaguchi  | … |  KSC2-303   |
|  Hideo Sakaki  | … |  mies   |
|  Chieko Misaka  | … |  tyttö   |
|  Kenji Matsuda  | … |  jengijohtaja   |
|  Yuichiro Arai  | … |  jengiläinen   |
|  Minoru Matsumoto  | … |  jengiläinen   |
|  Kazuhito Ohba  | … |  jengiläinen   |
|  Takehiro Katayama  | … |  salamurhaaja   |
|  Ayumi Yoshihara  | … |  salamurhaaja   |
|  Shôichirô Masumoto  | … |  poliisi   |
Aiheesta muualla

Crow, Roger: Versus (2000) – Film Review. Japanese martial arts legend on Blu-ray. On: Yorkshire Magazine. Viitattu 27.5.2021. (englanniksi)
Eoin: Versus (2000): 20 Years Later TheActionElite.com.  28.9.2020. Viitattu 27.5.2021. (englanniksi)
Humphrey, Alex: Versus (2000) Review LoveHorror.co.uk.  16.12.2020. Viitattu 27.5.2021. (englanniksi)
Velodromi

Puusta rakennettu velodromi
Velodromi eli pyöräilystadion on ratapyöräilyn suorituspaikka. Se on kahdesta suorasta ja kahdesta ne toisiinsa yhdistävästä 180 asteen käännöksen tekevästä kaarteesta koostuva rata. Radoissa on kallistukset.
Aikaisemmin velodromit sijaitsivat ulkona, mutta nykyään rakennetaan velodromit tavallisesti sisätiloihin, varsinkin jos niillä on tarkoitus käydä korkean tason kilpailuja. Velodromin rakentaminen on kallista ja niitä rakennetaan tavallisesti suurkisojen kuten olympialaisten tai Kansainyhteisön kisojen isäntäkaupunkeihin. Velodromit rakennetaan puusta tai betonista.
Radan pituus ja kaltevuus

Ratojen pituus vaihtelee 150 ja 500 metrin väliltä, olympialaisissa minimipituudeksi on säädetty 250 metriä. Yleisin ratojen pituus on 333,33 metriä, mutta nykyisin lähes kaikki uudet velodromit ovat 250 metrin mittaisia. Radan puolikkaan pituus pitäisi olla sellainen, että se kerrottuna jollakin tasaluvulla tuottaisi tuloksen 1 000 metriä. 250 metrin radan kaltevuus on tavallisesti noin 45°, 333 ja 1/3 kilometrin radassa noin 32°. Ennen vanhaan radat rakennettiin tavallisesti yleisurheilukenttien yhteyteen ja kallistukset olivat hyvin minimaaliset. Velodromien kehittymiseen on merkittävästi vaikuttanut saksalainen Schuermannin arkkitehtitoimisto, joka rakentaa velodromeja jo kolmannessa polvessa.
Ratamerkinnät

Jokaisen radan pinnalla ovat tietyt vakiomerkinnät. Radan sisäpuolisen alueen ja itse radan välissä on sininen, noin 10 % radan leveydestä oleva väriltään sininen reunus, joka ei kuulu itse rataan. Tälle alueelle menevät ajajat "oikaisevat" ja heidät näin diskvalifoidaan. 20 senttimetriä radan sisäreunasta ulospäin on musta viiva, joka merkitsee radan pituutta. 90 senttimetriä sisälinjasta on punainen viiva. Punaisen ja mustan viivan välinen alue on paras reitti ajaa rataa ympäri, sillä tällöin sisäkautta ohittaminen ei onnistu. Maaliviiva on valkoinen viiva mustalla pohjalla ja se sijaitsee etusuoran päässä. Kummankin suoran keskellä on punaiset radan poikki menevät takaa-ajokilpailuissa käytettävät viivat. 200 metriä ennen maalia on valkoinen poikkiviiva, joka merkitsee, että maaliin on matkaa 200 metriä. Lisäksi vähintään 2,5 metrin päässä sisäreunasta kulkee sininen viiva. Pariajossa ajovuoroaan odottava pari odottaa viivan yläpuolella.
Aiheesta muualla

Luettelo velodromeista
Ratamerkintöjä
Volksparkstadion

| Volksparkstadion |
| --- | --- |

Rakennuksen tiedot
Sijainti:  Hampuri, Saksa
Koordinaatit:  53°35′13.77″N, 9°53′55.02″E
Omistaja:  Hamburger SV
Kenttä:  Nurmi
Aiemmat nimet:  Altonaer Stadion (1925–1938) Bahrenfelder Stadion (1938–1953) Volksparkstadion (1953–2001) AOL Arena (2001–2007) FIFA WM-Stadion Hamburg (2006 FIFA World Cup) HSH Nordbank Arena (2007–2010) Imtech Arena (2010–2015)
Käyttäjät
 Hamburger SV (Bundesliga) 2000– Hamburg Sea Devils (NFL Europa) 2005–2007 
Katsojakapasiteetti
 57 274 
Kentän mitat
 105 m x 68 m 
Lisää rakennusartikkeleitaArkkitehtuurin teemasivulla
Volksparkstadion on Hampurissa, Saksassa sijaitseva stadion. Se toimii Bundesliigassa pelaavan Hamburger SV:n kotikenttänä. Stadion oli myös yksi vuoden 2006 jalkapallon maailmanmestaruuskilpailujen tapahtumapaikoista.
Ensimmäinen samalla paikalla sijainnut stadion avattiin vuonna 1925 nimellä Altonaer Stadion noin 50 000 katsojaa varten. Operaatio Gomorrahin aiheuttamia tuhoja kärsinyt stadion rakennettiin sodan jälkeen uudelleen käyttäen hyväksi pommituksissa tuhoutuneiden rakennusten jäännöksiä. Volksparkstadionin rakennustyöt valmistuivat 1953 ja uudelle, myös yleisurheilukäyttöön soveltuneelle stadionille mahtui jopa 75 000 katsojaa. Suurta suosiota avoin ja laaja stadion ei kuitenkaan saanut osakseen kannattajien kokiessa hyvän tunnelman aikaansaamisen poikkeuksellisen vaikeaksi.
Stadion valittiin yhdeksi vuoden 1974 jalkapallon MM-kilpailujen pelipaikoista. Siellä pelattiin kolme alkulohko-ottelua. Vuoden 1988 jalkapallon EM-kilpailuissa stadion sai järjestettäväkseen yhden välieräottelun; tuolloin kapasiteetti oli noin 61 200 katsojaa.
Saksan saatua vuoden 2006 jalkapallon maailmanmestaruuskilpailut järjestettäväkseen päätettiin epäsuosittu ja jokseenkin vanhentunut stadion rakentaa kokonaan uudestaan, samalle paikalle mutta ilman juoksuratoja ja 90° käännettynä. Vuonna 1998 alkaneet ja kaksi vuotta myöhemmin valmistuneet rakennustyöt tulivat maksamaan kaikkiaan noin 97 miljoonaa euroa. Uudeksi kapasiteetiksi muodostui 57 000. Rakennustöitä vaikeutti muun muassa vaadittu erikoislupa ilmailuviranomaisilta, sillä stadion sijaitsee keskellä Hampurin lentoaseman vilkkainta laskeutumisreittiä.
Vuonna 2001 nimioikeudet vuokrattiin neljäksi vuodeksi tietoliikennepalveluita tarjoavalle AOL-konsernille 15,3 miljoonalla eurolla ja 2005 sopimusta jatkettiin vielä kahdella vuodella. Vuoden 2006 MM-kilpailuissa stadion kantoi kuitenkin nimeä FIFA WM-Stadion Hamburg, sillä AOL ei kuulunut turnauksen virallisiin sponsoreihin. Stadionilla pelattiin turnauksen neljä alkusarjan ottelua ja yksi neljännesvälierä. Vuosina 2007–2010 stadionin nimi oli HSH Nordbank Arena ja vuosina 2010–2015 Imtech Arena. Heinäkuusta 2015 lähtien stadionin nimi on ollut jälleen Volksparkstadion.
Ukrainalaisjoukkue Shakhtar Donetsk pelasi Mestarien liigan kaudella 2023-2024 lohkovaiheen kotiottelunsa Volksparkstadionilla Venäjän hyökättyä Ukrainaan vuonna 2022.
Aiheesta muualla

Wikimedia Commonsissa on kuvia tai muita tiedostoja aiheesta .
Kuvia stadionista (Arkistoitu – Internet Archive)
Bundesliigan stadionit
Allianz Arena • BayArena • Borussia-Park • Deutsche Bank Park • Europa-Park Stadion • Merck-Stadion am Böllenfalltor • Mewa Arena • MHPArena • PreZero Arena • Red Bull Arena • RheinEnergieStadion • Signal Iduna Park • Stadion An der Alten Försterei • Voith-Arena • Volkswagen Arena • Vonovia Ruhrstadion • Wohninvest Weserstadion • WWK Arena
Volkswagen Ameo

| Volkswagen Ameo |
| --- | --- |

Valmistustiedot
Valmistusmaa:   Intia
Valmistaja:  Volkswagen
Konserni:  Volkswagen Group
Valmistusvuodet:  2016–2020
Korimalli:  4-ovinen sedan
Luokka:  B-segmentti
Teknisesti samankaltaisia:  Audi A1 (Typ 8X) SEAT Ibiza (Typ 6J) Škoda Fabia (Typ NJ) Volkswagen Polo V
Tekniset tiedot
Pohjalevy:  Volkswagen Group A05
Moottori:  R3 R4
Iskutilavuus:  1,2–1,5 l
Polttoaine:  bensiini diesel
Vetotapa:  etuveto
Vaihteisto:  5-vaihteinen manuaali 7-vaihteinen kaksoiskytkin
Volkswagen Ameo on Volkswagenin vuosina 2016–2020 Intian markkinoille valmistama pieni sedan-korinen automalli, joka perustuu samalle pohjalevylle kuin esimerkiksi Audi A1 ja Volkswagen Polo V.
Moottorivaihtoehtoina olivat 1,2-litrainen bensiinimoottori ja 1,5-litrainen dieselmoottori. Voimansiirtona molemmissa on viisivaihteinen manuaalivaihteisto, dieselmoottorin yhteyteen sai halutessaan seitsemänportaisen DSG-kaksoiskytkinvaihteiston.
Aiheesta muualla

Kuvia tai muita tiedostoja aiheesta Volkswagen Ameo Wikimedia Commonsissa
Volkswagenin automallit
| --- | --- |
Nykyiset mallit:  Henkilöautot: Arteon ·  Atlas ·  Atlas Cross Sport ·  Bora (2018–) ·  C-Trek ·  Gol ·  Golf ·  ID.3 · ID.4 ·  ID.5 ·  ID.6 ·  Jetta ·  Lamando ·  Lavida ·  Passat ·  Phideon ·  Polo ·  Saveiro ·  T-Cross ·  T-Roc ·  Taigo ·  Taigun ·  Talagon ·  Tayron ·  Tharu ·  Tiguan ·  Touareg ·  Touran ·  up! ·  Viloran ·  Virtus  Hyötyajoneuvot: Amarok ·  Caddy ·  Crafter ·  Transporter
Lopetetut ilmajäähdytteiset mallit:  181 (Kurierwagen/Trekker/Thing/Safari) ·  1500/1600 (Typ 3) ·  411/412 (Typ 4) ·  Kupla (Typ 1) ·  Brasilia ·  Country Buggy (Sakbayan) ·  Hebmüller Cabriolet ·  Karmann Ghia ·  Kommandeurwagen ·  Kübelwagen ·  Schwimmwagen ·  SP2 ·  Type 18A ·  VW-Porsche 914
Lopetetut vesijäähdytteiset mallit:  Ameo ·  Apollo ·  Beetle ·  Bora ·  Citi Golf ·  CC ·  Corrado ·  Derby ·  Eos ·  Fox ·  Golf Plus ·  Golf Sportsvan ·  Iltis ·  K70 ·  LT ·  Lupo ·  New Beetle ·  Parati ·  Phaeton ·  Pointer/Logus ·  Routan ·  Scirocco (1974–1992) ·  Scirocco (2008–2017) ·  Sharan ·  SpaceFox ·  Taro ·  Vento
Konseptimallit:  1-Litre Concept ·  up!/space up!/space up! blue/E-Up!/Up! Lite ·  GX3 ·  Iroc ·  EcoRacer ·  Concept A ·  Concept R ·  New Beetle Ragster ·  EDAG Biwak ·  Microbus Concept ·  W12/Nardo ·  Stanley ·  Concept BlueSport
Tulevat mallit: 
Volkswagen-pohjaiset (asuntoautot, kit-carit, kilpa-autot):  Herbie ·  Formula Vee ·  Baja Bug ·  Meyers Manx ·  EMPI Imp ·  Westfalia Campervans
Veittijärvi (Ylöjärvi)

| Veittijärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Ylöjärvi
Koordinaatit:  61°34′53″N, 23°36′18″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Näsijärven alue (35.31)
Laskuoja:  oja Vanhantajokeen 
Järvinumero:  35.314.1.001
Mittaustietoja
Pinnankorkeus:  116,6 m  
Rantaviiva:  3,576 km  
Pinta-ala:  39,013 ha  
Saaria:  ei saaria 
 fiVeittijärvi 
Veittijärvi  on Pirkanmaalla Ylöjärvellä taajaman lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 39 hehtaaria ja se on 1,2 kilometriä pitkä ja 650 metriä leveä. Järvellä ei ole kartan mukaan saaria. Sen rantaviivan pituus on 3,6 kilometriä. Se sijaitsee mäkisessä metsämaastossa olevassa painaumassa. Ylöjärven keskustaajaman asuinalueista Hietasmäki ulottuu järven etelärannoille asti. Yhdystiet 2773 ja 2774 haarautuvat pohjoiseen eri puolilta järveä. Järveä kiertää kävelypolku, jonka varressa etelärannassa sijaitsee uimaranta.
Näkymä pohjposrannalta vuonna 2021
Vastarannalla näkyvät Kesäniemen asunnot
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Vahantajoen valuma-alueeseen (35.314) se kuuluu. Järven vedenpinnan korkeus on 116,6 metriä mpy. Järven länsirantaan laskee Nuijasuolta metsä- ja pelto-oja. Myös pienen Kauraslammin vedet johtuvat Veittijärveen. Järven koillispäästä alkaa pohjoiseen virtaava laskuoja, joka yhtyy kahden kilometrin päässä Vastamäessä Vanhantajokeen. Tämä laskee vuorostaan Näsijärven Vanhantalahteen.
Aiheesta muualla

Kuvia tai muita tiedostoja aiheesta Veittijärvi Wikimedia Commonsissa
Näsijärven–Ruoveden alue (35.3)
Vitaly Zdorovetskiy

| Vitaly Zdorovetskiy |
| --- | --- |

Henkilötiedot
Syntynyt: 8. maaliskuuta 1992 (ikä 32) Murmansk, Venäjä
Kansalaisuus:   Venäjä    Yhdysvallat
Muut tiedot
Lempinimet:  VitalyzdTV
Aiheesta muualla
Kotisivu
Vitaly Zdorovetskiy (s. 8. maaliskuuta 1992) on venäläissyntyinen Internet-julkisuuden henkilö, joka on tullut tunnetuksi VitalyzdTV-kanavalla YouTubessa julkaisemillaan pilailuvideoilla. Zdorovetskiy on myös Duudsonien hyvä ystävä.
Ura > Jalkapallon maailmanmestaruuskilpailut 2014

Kesällä 2014 Zdorovetskiy juoksi kesken jalkapallon MM-kisojen loppuottelun Saksa–Argentiina kentälle paita ylös nostettuna. Hänen kroppaansa oli kirjoitettu sanat ”natural born prankster” (”synnynnäinen keppostelija”). Zdorovetskiy yritti kentällä ollessaan muun muassa suudella Saksan puolustajaa Benedikt Höwedesiä. Turvamiehet saivat taltutettua Zdorovetskiyn nopeasti ja vietyä hänet pois kentältä. Tempaus ei näkynyt televisiossa, koska kansainvälinen jalkapalloliitto FIFA oli kieltänyt sellaisten kuvaamisen.
Aiheesta muualla

VitalyzdTv YouTubessa
Ville Muranen

Ville Muranen on suomalainen lentopalloilija. Hän on edustanut urallaan Perungan Poikia. Hän opiskeli Rovaniemen ammattikorkeakoulussa liikunnan- ja vapaa-ajan ohjaajaksi..
Ville Muranen on naimisissa entisen maastohiihtäjän Pirjo Murasen kanssa. He menivät naimisiin kesällä 2007.
Vetolujuus

Vetolujuudella on kappaleen lujuusominaisuus, jolla tarkoitetaan kappaleen kykyä vastustaa vastakkaisiin suuntiin vetävää voimaa. Kappaleen vetoluujuudella on erilaisia raja-arvoja. Voiman ylittäessä kappaleen murtoluujuuden kappale murtuu ja hajoaa kappaleiksi. Myötölujuuden ylittyessä kappale myötää muttei vielä murru. Alle myötölujuuden rasituksessa kappaleessa tapahtuu vain elastisia muutoksia. Myötörajan ylityttyä tapahtuu plastisia muutoksia.
Arkikielessä vetolujuutta saatetaan käyttää murtolujuuden synonyyminä. Suurin sallittu vetolujuus on yleensä puolet todellisesta vetolujuuden kestävyydestä, mutta esimerkiksi köydet vanhetessaan haurastuvat eivätkä kestä enää kaksinkertaista voimaa.
Vetolujuus on kullekin materiaalille ominainen suure ja sen suuruuteen vaikuttaa esimerkiksi aineen kiderakenne. Vetosuunta vaikuttaa tietyillä aineilla vetolujuuteen.
Mittaaminen

Vetolujuutta mitataan erityisesti tätä varten suunnitelluilla laitteilla ja eri materiaaleille, kuten esimerkiksi köysille ja vaijereille on omanlaisensa mittalaitteet. Vetämällä kappaletta päistään vastakkaisiin suuntiin kunnes kappale katkeaa saadaan selville sen murtolujuus. Mittaamalla vedon aikaista voimaa ja kappaleen venymää saadaan jännitys-venymäkäyrä, jonka maksimikohta osoittaa materiaalin vetolujuuden.
Aiheesta muualla

Mekaaniset ominaisuudet, Paroc
Jännitys-venymäkäyrä: 1 murtolujuus, 2 myötölujuus, 3. lineaarisen muutoksen loppu, 4. murtuminen.
Våler

Våler voi olla
Våler, Norjan kunta Hedmarkin läänissä.
Våler, Norjan kunta Østfoldin läänissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Våler”, voi hakea sivunnimihaulla, laajalla sivunnimihaulla tai tekstihaulla.
Venäjän federaatiopiirit

Venäjän federaatiopiirit (ven. федеральный округ, federalnyi okrug) ovat Venäjän keskushallinnon aluehallinnollinen jaottelu. Ne eivät ole Venäjän liittovaltion perustavia osia kuten federaatiosubjektit (osavaltiot). Jokainen federaatiopiiri käsittää useampia federaatiosubjekteja, ja jokaista johtaa presidentin nimittämä edustaja jonka virallinen titteli on täysivaltainen edustaja. Täysivaltaisen edustajan tehtävä on valvoa federaation viranomaisten toimintaa alueella, vaikkakin hänen toimivaltansa on laajempi.
Federaatiopiirien johtajat toimivat linkkinä federaatiosubjektien ja federaation hallituksen välillä ja heidän pääasiallinen vastuunsa on valvoa liittovaltion lakien noudattamista federaatiosubjekteissa.
Luettelo federaatiopiireistä

| 0 | 1 | 2 | 3 | 4 | 5 |
| --- | --- | --- | --- | --- | --- |

| Federaatiopiirin nimi | Federaatiopiirin nimi | Pinta-ala (km²) | Väkiluku (väestölaskennan 2010 mukaan) | Federaatiosubjektit | Hallinnon keskus |
|  | Keskinen federaatiopiiri | 652 800 | 38 438 600 | Belgorodin alue, Brjanskin alue, Ivanovon alue,  Kalugan alue, Kostroman alue, Kurskin alue,  Lipetskin alue, Moskovan kaupunki, Moskovan alue,  Orjolin alue, Rjazanin alue, Smolenskin alue,  Tambovin alue, Tverin alue, Tulan alue,  Jaroslavlin alue, Vladimirin alue, Voronežin alue | Moskova |
|  | Eteläinen federaatiopiiri | 477 900 | 13 856 700 | Astrahanin alue, Adygeian tasavalta, Kalmukian tasavalta,  Krasnodarin aluepiiri, Rostovin alue, Volgogradin alue, (Krimin tasavalta ja Sevastopol, jotka sijaitsevat Venäjän laittomasti miehittämillä alueilla ja kuuluvat kansainvälisen oikeuden mukaan Ukrainaan) | Rostov-na-Donu |
|  | Luoteinen federaatiopiiri | 1 677 900 | 13 583 800 | Arkangelin alue, Kaliningradin alue, Leningradin alue,  Murmanskin alue, Nenetsien autonominen piirikunta, Novgorodin alue,  Pietarin kaupunki, Pihkovan alue, Karjalan tasavalta,  Komin tasavalta, Vologdan alue | Pietari |
|  | Kaukoidän federaatiopiiri | 6 215 900 | 6 291 900 | Amurin alue, Burjatian tasavalta, Habarovskin aluepiiri, Juutalaisten autonominen alue,  Kamtšatkan aluepiiri, Magadanin alue, Primorjen aluepiiri,  Sahalinin alue, Sahan tasavalta, Taka-Baikalian aluepiiri, Tšukotkan autonominen piirikunta | Vladivostok |
|  | Siperian federaatiopiiri | 5 114 800 | 19 254 300 | Altain aluepiiri, Altain tasavalta,  Hakasian tasavalta, Irkutskin alue, Kemerovon alue,  Novosibirskin alue, Omskin alue,  Tomskin alue, Tuvan tasavalta | Novosibirsk |
|  | Uralin federaatiopiiri | 1 788 900 | 12 082 700 | Hanti-Mansian autonominen piirikunta, Jamalin Nenetsian autonominen piirikunta, Kurganin alue,  Sverdlovskin alue, Tjumenin alue, Tšeljabinskin alue | Jekaterinburg |
|  | Volgan federaatiopiiri | 1 038 000 | 29 900 400 | Baškortostanin tasavalta, Kirovin alue, Nižni Novgorodin alue,  Mari Elin tasavalta, Mordvan tasavalta, Orenburgin alue,  Penzan alue, Permin aluepiiri, Samaran alue,  Saratovin alue, Tatarstanin tasavalta, Udmurtian tasavalta,  Uljanovskin alue, Tšuvassian tasavalta | Nižni Novgorod |
|  | Pohjois-Kaukasian federaatiopiiri | 170 700 | 9 496 800 | Dagestanin tasavalta, Ingušetian tasavalta, Kabardi-Balkarian tasavalta,  Karatšai-Tšerkessian tasavalta, Pohjois-Ossetia-Alanian tasavalta, Stavropolin aluepiiri, Tšetšenian tasavalta | Pjatigorsk |
Historia

Federaatiopiirit perustettiin toukokuussa 2000 Vladimir Putinin aloitteesta osana laajempaa ohjelmaa liittohallinnon vahvistamiseksi. Tämä laajempi uudistusohjelma sisälsi duuman ylähuoneen federaationeuvoston vaalitavan muuttamisen epäsuoraksi, federaatiosubjektien perustuslakien tarkastamisen, presidentille oikeuden hajottaa federaatiosubjektin parlamentti ja oikeuden erottaa federaatiosubjektin hallitus mikäli nämä eivät noudata liittovaltion lakeja.
19. tammikuuta 2010 perustettiin uusi Pohjois-Kaukasian federaatiopiiri jakamalla Eteläinen federaatiopiiri.
21. maaliskuuta 2014 perustettiin Venäjän Ukrainalta miehittämän Krimin alueen kattava Krimin federaatiopiiri. Se koostuu kahdesta federaatiosubjektista: liittokaupunki Sevastopolista ja entisen Krimin autonomisen tasavallan alueella sijaitsevasta Krimin tasavallasta.